Ιωάννης Αποστολόπουλος

Ο Ιωάννης Αποστολόπουλος (1891- 7 Μαρτίου 1959) ήταν νομικός ο οποίος διετέλεσε Πρόεδρος του Αρείου Πάγου.Νεώτερον Εγκυκλοπαιδικόν Λεξικόν «ΗΛΙΟΥ», τόμος Δ, σελ. 292
 Βιογραφία 
Γεννήθηκε στο χωριό Κομποτάδες Φθιώτιδας. Υπηρέτησε  στο Β΄ Βαλκανικό πόλεμο και στον πόλεμο της Μικράς Ασίας.

Το 1922 διορίστηκε Πάρεδρος στο Πρωτοδικείο Πειραιώς. Το 1926 απολύθηκε γιατί δεν συμμορφώθηκε με αντισυνταγματικές οδηγίες της κυβέρνησης Γεωργίου Κονδύλη αλλά μετά από αντίδραση του νομικού κόσμου, επανήλθε στην υπηρεσία του. Μετά την θητεία του ως Προϊσταμένου στο Πρωτοδικείο Αθηνών εξέδωσε το έργο "Ο Πρόεδρος Πρωτοδικών", του οποίου επιμελήθηκε ο ίδιος τέσσερις επανεκδόσεις και ο γιος του Νικόλαος, μετά το θάνατό του, δύο ακόμη.

Διετέλεσε Πρόεδρος του Αρείου Πάγου κατά τα έτη 1953-1959 μέχρι τον ξαφνικό θάνατό του.Ιστοσελίδα Αρείου Πάγου, ενότητα Πρόεδρος στο μενού της ιστοσελίδας, ανακτήθηκε, 2-6-2015.  Απεβίωσε στις 7 Μαρτίου 1959 στο νοσοκομείο "Ευαγγελισμός" από εγκεφαλική συμφόρηση λόγω γρίπης και κηδεύτηκε από το ναό της Μητρόπολης την επόμενη ημέρα.Μακεδονία, "Απεβίωσεν εκ συμφορήσεως εν συνεχεία γρίππης ο Πρόεδρος του Αρείου Πάγου Ιωάν. Αποστολόπουλος", φύλλο 8-3-1959, σελ. 5

Για την προσφορά και την αφοσίωσή του στη δικαιοσύνη του απονεμήθηκαν ο Χρυσός Ταξιάρχης και ο Μεγαλόσταυρος του Τάγματος Γεωργίου Α΄ . Το όνομά του φέρουν αίθουσα στο Πρωτοδικείο Αθηνών καθώς και κεντρικός δρόμος στο Δήμο Χαλανδρίου καθώς και δρόμοι στο Δήμο ΑθηναίωνΙστοσελίδα Δήμου Αθηναίων και στο Δήμο Λυκόβρυσης-Πεύκης.Ιστοσελία Κατάλογος δρόμους του Δήμος Λυκόβρυσης - Πεύκης, Περιφερειακή Ενότητα Βορείου Τομέα Αθηνών
Παραπομπές

 Πηγές 
Νομικό Περιοδικό Νομικό Βήμα, τεύχος 7-8,σελ.345-404, έτος 1959
Νομικό Περιοδικό Αρχείο Νομολογίας, τεύχος 2,σελ.80α-80δ, έτος 1959
Παναγιώτη Γ. Δημόπουλου «Ο Άρειος Πάγος/Ο θεσμός & τα Πρόσωπα», σελ. 153-156 (Π. Ν. Σάκκουλας 2006)
Μ.Βουγιούκα,Β.Μεγαρίδη «Οδωνυμικά», σελ.100 (εκδ.Πνευματικού Κέντρου Δήμου Αθηναίων 1993)

Κατηγορία:Πρόεδροι του Αρείου Πάγου
Κατηγορία:Έλληνες συγγραφείς του 20ού αιώνα
Κατηγορία:Μεγαλόσταυρος του Τάγματος του Γεωργίου Α΄
Κατηγορία:Ταξιάρχης του Τάγματος του Γεωργίου Α΄